Iepirkuma komisijas sniegtā atbilde uz ieinteresētā piegādātāja
jautājumu iepirkumā
“Helikopteru pilotu pamatapmācība”
(identifikācijas Nr. VALIC 2025/004/TN-P-10p)

[bookmark: _Hlk170997295][bookmark: _Hlk173237585]Jautājums:
[..] Vēršamies pie Jums saistībā ar izsludināto iepirkumu helikopteru pilotu pamatapmācības pakalpojumu nodrošināšanai.
Iepazīstoties ar iepirkuma nolikumu, esam konstatējuši, ka sadaļā “Iepirkuma mērķis” kā obligāta prasība ir noteikta integrētā ATP(H)/IR apmācības programma.
Vēlamies vērst Jūsu uzmanību uz to, ka, cik mums ir zināms, šobrīd Latvijā nav nevienas Latvijas ATO, kuras apstiprinātajās programmās būtu integrētais ATP(H)/IR kurss helikopteru pilotu sagatavošanai. Līdz ar to pastāv risks, ka pie pašreizējās nolikuma redakcijas neviens Latvijas ATO nevarēs piedalīties iepirkuma procedūrā, kas būtiski ierobežotu konkurenci.
Mūsu organizācija ir sertificēta apmācību iestāde un nodrošina modulāro pilotu apmācību, tai skaitā:
• PPL(H)
• NR(H)
• ATPL(H) teorētisko apmācību
Vēlamies uzsvērt, ka modulārā apmācības pieeja pēc kopējā apmācības ilguma un rezultāta būtiski neatšķiras no integrētās apmācības programmas un pilnībā atbilst EASA prasībām pilotu kvalifikācijas iegūšanai.
Tādēļ lūdzam sniegt skaidrojumu, vai iepirkuma nolikumu var precizēt, ļaujot piedalīties arī organizācijām, kas nodrošina modulāro apmācības programmu, ja tā nodrošina līdzvērtīgu rezultātu un atbilst attiecīgajām aviācijas regulējuma prasībām?
Mēs būtu ļoti ieinteresēti piedalīties šajā iepirkumā un sniegt savu piedāvājumu, taču pie pašreizējām nolikuma prasībām tas diemžēl nav iespējams.
Būsim pateicīgi par Jūsu skaidrojumu vai iespējamo risinājumu.

Atbilde:
[bookmark: _Hlk224117908]Pasūtītājs, izstrādājot iepirkumā noteiktās prasības, ir izvērtējis modulārās un integrētās apmācību programmas priekšrocības un trūkumus un prasības izvirzījis atbilstoši savām vajadzībām. Ņemot to vērā, iepirkuma nolikumā izvirzītie nosacījumi netiks mainīti.

 

Iepirkuma komisijas sniegtā atbilde ir neatņemama iepirkuma “Helikopteru pilotu pamatapmācība”, identifikācijas Nr. VALIC 2025/004/TN-P-10p, sastāvdaļa un ir saistoša visiem pretendentiem.


 

